google/wiki40b huggingface dataset:
Βραχυκυκλωτήρας

Ο βραχυκυκλωτήρας (αγγλ. jumper, προφ. τζάμπερ) είναι μικρό ηλεκτρονικό εξάρτημα που χρησιμοποιείται στο βραχυκύκλωμα δύο ή περισσότερων σημείων (όπως π.χ. ακίδων για τζάμπερ, δηλ. jumper pins) σε ένα ηλεκτρονικό κύκλωμα. Η χρήση του είναι διαδεδομένη στα τυπωμένα κυκλώματα, όπως οι μητρικές πλακέτες και οι κάρτες επέκτασης των υπολογιστών. Στην ελληνική καθημερινή τεχνική ορολογία έχει επικρατήσει ο όρος τζαμπεράκι, λόγω του μικρού μεγέθους του εξαρτήματος.
Το εξάρτημα αποτελείται από έναν αγώγιμο μεταλλικό σκελετό ο οποίος περιβάλλεται από πλαστική σκληρή μόνωση, συνήθως μαύρου χρώματος. Συνήθως κατασκευάζεται για jumper pins με διαχωριστική απόσταση 0.1 ίντσες (0.254 εκ.) ή 2 χιλιοστά. Το μέγιστο ρεύμα που μπορεί να περάσει από ένα τζάμπερ είναι της τάξης των 2 ή 2.5 Ampere. Ο αγώγιμος σκελετός κατασκευάζεται από διάφορα υλικά, με επικάλυψη από χρυσό ή κασσίτερο. Η επικάλυψη χρυσού (gold plating) είναι σημαντικά ανθεκτικότερη στην οξείδωση.
Τα jumper pins, δηλαδή οι ακίδες στις οποίες τοποθετούνται οι βραχυκυκλωτήρες, είναι οργανωμένα σε ένα ή περισσότερα ζεύγη. Συχνά αυτές οι ακίδες προέρχονται από τον διαχωρισμό μεγάλων ακιδοσειρών (pin headers).

Μόνιμοι βραχυκυκλωτήρες

Στην ορολογία των σύγχρονων ηλεκτρονικών κυκλωμάτων, ως «τζάμπερ» αναφέρεται επίσης και κάθε είδους εξάρτημα το οποίο τοποθετείται κατευθείαν και μόνιμα σε ένα τυπωμένο κύκλωμα, με σκοπό την ηλεκτρική ένωση δύο σημείων του. Τέτοια στοιχεία μπορούν να είναι απλά σύρματα, ομάδες συρμάτων σε μορφή εξαρτήματος (chip jumpers) ή αντιστάτες με πολύ μικρή αντίσταση (resistor jumpers). Τα chip jumpers χρησιμοποιούνται εκεί όπου χρειάζεται να περάσει το σήμα πάνω από άλλους αγωγούς, χωρίς να χρειαστεί να προστεθούν νέα στρώματα (layers) στο τυπωμένο κύκλωμα. Τα resistor jumpers δίνουν τη δυνατότητα μελλοντικής τοποθέτησης άλλης τιμής αντίστασης, καθώς αυτά έχουν τις ίδιες διαστάσεις και κατασκευή με τις υπόλοιπες αντιστάσεις με τεχνιολογία επιφανειακής τοποθέτησης (surface mount technology).
Επαρχία Πειραιώς

Η Επαρχία Πειραιώς ήταν επαρχία του Νομού Πειραιώς και με την κατάργηση του, του Νομού Αττικής. Συστάθηκε το 1964 και περιέλαβε τους Δήμους Πειραιώς, Νικαίας, Κορυδαλλού, Κερατσινίου και Νέου Φαλήρου, τις Κοινότητες Δραπετσώνος, Περάματος και Αγίου Ιωάννου Ρέντη, που αποσπάστηκαν από την Επαρχία Αττικής, καθώς και της νήσου Σαλαμίνας που αποσπάστηκε από την Επαρχία Μεγαρίδος. Η νεοσύστατη επαρχία εντάχθηκε στον επίσης νεοσύστατο Νομό Πειραιώς, ο οποίος συμπεριέλαβε τις Επαρχίες Τροιζηνίας, Αιγίνης, Ύδρας και Κυθήρων.  Η Επαρχία Πειραιώς εντάχθηκε στον νόμο Αττικής με την κατάργηση του νομού Πειραιώς το 1972 και διατηρήθηκε αμετάβλητη στη συνέχεια, μέχρι την κατάργησή της το 1997 με την εφαρμογή του σχεδίου Καποδίστριας.
Use Your Illusion I

Σχετικά

Στα δύο αυτά άλμπουμ παρατηρείται μια αλλαγή στον ήχο του συγκροτήματος, καθώς είναι επηρεασμένοι από πανκ και κλασσική μουσική. Αυτό γίνεται εμφανές με την χρήση πιάνου από τον Αξλ Ρόουζ και τον Ντίζυ Ριντ. Διαφορά παρουσιάζεται και λόγω της αντικατάστασης του ντράμμερ Στίβεν Άντλερ από τον Ματ Σόρουμ, καθώς εκείνος είχε απολυθεί λόγω της μεγάλης χρήσης ηρωΐνης.
Πολλά κομμάτια του άλμπουμ είχαν γραφτεί παλαιότερα και ήταν υπό σκεψη για το Appetite for Destruction, όπως τα "Back off Bitch", "Bad Obsession", "Don't Cry", "November Rain" και "The Garden".
Τα Use Your Illusion είναι τα πρώτα άλμπουμ της μπάντας στα οποία τραγουδούν και άλλα μέλη εκτός από τον Ρόουζ. Στα κομμάτια "Dust N' Bones", "You Ain't The First" και "Double Talkin' Jive" κύρια φωνητικά παρέχει ο κιθαρίστας Ίζυ Στράντλιν. Ο Ρόουζ παρουσιάζεται για πρώτη φόρά να παίζει κάποιο όργανο εκτός από πιάνο και πλήκτρα: ακουστική κιθάρα στο "Dead Horse".
Υπήρχε δυσκολία στο να επιτευχθεί ο ήχος του άλμπουμ. Η τελική μίξη έγινε από τον Μπιλ Πράις. Ο κιθαρίστας Slash έχει δηλώσει ότι μεγάλο μέρος των άλμπουμ γράφτηκε στο σπίτι του μέσα σε δύο νύχτες, με ακουστικά όργανα, μετά από μήνες χωρίς νέο υλικό.
Ο ήχος του Use Your Illusion I θεωρείται πιο "σκληρός" από του II, κυρίως λόγω της επηρροής του Στράντλιν.

Κυκλοφορία

Πάνω από 500,000 αντίτυπα των δύο δίσκων πουλήθηκαν μέσα σε δύο ώρες από την κυκλοφορία τους. Και οι δύο δίσκοι έχουν γίνει 7x πλατινένιοι.

Εξώφυλλο

Τα εξώφυλλα απποτελούν απόσπασμα της σχολής των Αθηνών του Ραφαήλ. Τα εξώφυλλα είναι έργο του καλλιτέχνη Μαρκ Κοστάμπι, ενώ ονομάστηκε "Use Your Illusion" από τον Πωλ Κοστάμπι. Η μόνη διαφορά ανάμεσα στα εξώφυλλα των δύο άλμπουμ είναι ότι στο Use Your Illusion I το έργο είναι καλυμμένο από κίτρινο και κόκκινο, ενώ στο II από μωβ και μπλε.
Softex

Ιστορικό

Η εταιρεία ιδρύθηκε στην Αθήνα το 1937 ως Αθηναϊκή Χαρτοποιία από την οικογένεια Κεφάλα (ιδιοκτήτρια μέχρι το 1984) και ήταν ηγέτης της αγοράς στην Ελλάδα. Στην ακμή της απασχολούσε πάνω από 1.000 εργαζόμενους και παρήγαγε δεκάδες χιλιάδες τόνους χαρτί. Ωστόσο, τη δεκαετία του 1970 άρχισαν να συσσωρεύονται ζημιές, με την εταιρία να στρέφεται στον δανεισμό. Λόγω χρεών δισεκατομμυρίων δραχμών σε τράπεζες, το 1984 η εταιρία εντάσσεται στον οργανισμό ανασυγκρότησης επειχηρήσεων που ανήκε στο δημόσιο. Τον Αύγουστο του 1994 το εργοστάσιο υπέστη πυρκαγιά, η οποία κατέστρεψε τις μηχανές της και το εργοστάσιο.  
Το 1999 η Softex βρέθηκε σε αδιέξοδο και, στο πλαίσιο ιδιωτικοποίησης εταιριών ενταγμένων στον οργανισμό ανασυγκρότησης επιχειρήσεων, πουλήθηκε στην κοινοπραξία New Co. Η κοινοπραξία αποτελούνταν απο τον ιταλικό όμιλο Bolton, την αμερικάνικη επενδυτική εταιρία Goldman Sachs, τις αμερικανικές συμβουλευτικές εταιρίες Lochridge και Bain αλλά και τον κ. Paolo Forlin, ο οποίος ήταν για χρόνια πρόεδρος της αμερικάνικης χαρτοβιομηχανίας Scott Paper. Οι προσδοκίες για μεγάλα κέρδη στα οποία στόχευαν οι επενδυτές κατέρρευσαν γρήγορα, με αποτέλεσμα οι περισσότεροι να αποχωρήσουν. Το 2002 η Bolton ξεκινά ένα πρόγραμμα εξυγίανσης, αποκτά τον πλήρη έλεγχο των μετοχών, διορίζει νέο διευθύνοντα σύμβουλο και βάζει λουκέτο στο ζημιογόνο εργοστάσιο της Δράμας. Όμως μια νέα μεγάλη πυρκαγιά στο εργοστάσιο του Βοτανικού το 2015 αλλά και οι συνέπειες της οικονομικής κρίσης στην Ελλάδα από το 2009, οδήγησαν τη Softex σε κλείσιμο, με αποτέλεσμα 130 άνθρωποι να μείνουν άνεργοι.  
Τον Οκτώβριο του 2016, η ελληνική βιομηχανία χαρτιού Intertrade Hellas εξαγόρασε το εμπορικό σήμα της Softex από τον όμιλο Bolton και, διατηρώντας 110 απο τις 130 θέσεις εργαζομένων, ίδρυσε την εταιρια Softex μονοπρόσωπη ΙΚΕ με αρχική διάρκεια 30 χρόνων.
Δημήτριος Ιωάννου (βουλευτής Ιωαννίνων)

Βιογραφία

Γεννήθηκε στο Τέροβο των Ιωαννίνων το 1915.
Σταδιοδρόμησε ως αξιωματικός. Μετά την αποστρατεία του ως αξιωματικού σε πολεμική διαθεσιμότητα, πολιτεύτηκε και εξελέγη βουλευτής Ιωαννίνων το 1946 συγκεντρώνοντας 3.944 ψήφους με το Εθνικό Κόμμα Ελλάδος του Ναπολέοντα Ζέρβα. Επανεξελέγη βουλευτής Ιωαννίνων το 1950 ως ανεξάρτητος, το 1951 με το Κόμμα Φιλελευθέρων, το 1952 με τον Ελληνικό Συναγερμό και με την ΕΡΕ τα έτη 1956 (Θεσπρωτίας-Ιωαννίνων), 1958, 1961, 1963 και 1964.
Είχε 1 γιο.
Απεβίωσε σε ηλικία 90 ετών το 2005.
Τεκιρντάγ

Ονομασίες και ετυμολογία

Το Τεκιρντάγ ήταν γνωστή ως Βισάνθη, καθώς και ως Ραιδεστός κατά την διάρκεια της Αρχαιότητας. Η τελευταία ονομασία, ωστόσο, ευρισκόταν σε χρήση έως και την Βυζαντινή περίοδο, όταν και μετονομάστηκε σε Rodosçuk μετά την κατάληψή του από τους Οθωμανούς κατά την διάρκεια του 14ου αιώνα (στις δυτικοευρωπαϊκές γλώσσες η συγκεκριμένη ονομασία αποδιδόταν ως Rodosto). μετά τον 18ο αιώνα, η πόλη ήταν γνωστή ως Tekfurdağı, με βάση την τουρκική λέξη tekfur, η οποία σημαίνει "Βυζαντινός άρχοντας". Αργότερα, η ονομασία αυτή αποτέλεσε αντικείμενο παραφθοράς με αποτέλεσμα την μετονομασία σε Tekirdağ, η οποία και κατέστη η επίσημη ονομασία της πόλης εντός της Τουρκικής Δημοκρατίας. Η ιστορική ονομασία "Ραιδεστός" εξακολουθεί και ευρίσκεται σε χρήση έως σήμερα από την Ελληνορθόδοξη Εκκλησία (πχ. Επίσκοπος Ραιδεστού, Μητρόπολη Ηράκλειας και Ραιδεστού (18ος-19ος αιώνας).

Ιστορία

Το Τεκιρντάγ ανέπτυξε αξιόλογο πολιτισμό, άκμασε ιδιαίτερα κατά τους βυζαντινούς χρόνους και έγινε έδρα του μητροπολίτη Ηρακλείας. Στη σύγχρονη ιστορία άλλαξε διαδοχικά κυρίαρχους αρκετές φορές. Στον πρώτο βαλκανικό πόλεμο (1912) καταλήφθηκε από τους Βουλγάρους, ενώ ανακατελήφθη από τους Τούρκους το 1913. Το 1920, προσαρτήθηκε στην Ελλάδα με τη Συνθήκη των Σεβρών. Μετά τη Μικρασιατική Καταστροφή το 1922, ο ελληνικός πληθυσμός της πόλεως μεταφέρθηκε στην Ελλάδα.
Πρωτάθλημα ποδοσφαίρου ανδρών Περού

Ιστορία

Η Περουβιανή Ποδοσφαιρική Ένωση (Liga Peruana de Fútbol) ιδρύθηκε το 1912 και διοργάνωσε τα πρωταθλήματα της Πριμέρα Ντιβισιόν και της Σεγούντα Ντιβισιόν. Οι αγωνιστικές περίοδοι μεταξύ του 1912 και του 1921 περιλάμβαναν συλλόγους με έδρα τη Λίμα και θεωρούνταν ανεπίσημοι από την Ομοσπονδία Ποδοσφαίρου Περού. Το 1926, το πρωτάθλημα συνεχίστηκε από τη νεοϊδρυθείσα Ομοσπονδία Ποδοσφαίρου Περού. Η πρώτη κατηγορία διαδραματίστηκε σε ερασιτεχνικό επίπεδο από την ίδρυσή της, αλλά έγινε επαγγελματική το 1951.
Το 1966 ιδρύθηκε το πρώτο εθνικό πρωτάθλημα με την ονομασία Descentralizado (Αποκεντρωμένο), με προσκεκλημένες και ομάδες που έδρευαν εκτός των επαρχιών Λίμα και Καγιάο. Από το 2010, ο τίτλος πρωταθλήματος έχει κερδηθεί από πάνω από 19 συλλόγους, αλλά η Ουνιβερσιτάριο, η Αλιάνσα Λίμα και η Σπόρτινγκ Κριστάλ μοιράζονται τους περισσότερους τίτλους. Μόνο η Ουνιβερσιτάριο και η Αλιάνσα Λίμα κατέχουν συνολικά τους μισούς τίτλους.
Α.Σ. Ιάσων Άλλης Μεριάς

Ιστορικό

Ο Ιάσονας Άλλης Μεριάς ιδρύθηκε από τον Γιάννη Σιούρα . Κατάφερε πολύ σύντομα από την ίδρυσή του το 1974 να κερδίσει την άνοδο του στην Α' κατηγορία (το 1979) όπου και παρέμεινε για 4 συνεχόμενες σεζόν (1979-80 ως και 1981-82). Την επόμενη σεζόν (1982-83) υποβιβάστηκε στην Β' ΕΠΣΘ και την επόμενη (1983-84) στην Γ' ΕΠΣΘ στην οποία παραμένει για 7 χρόνια. Από το 1990 ως και το 2009 είχε συνεχή παρουσία στη Β' ΕΠΣΘ σπάζοντας ένα μεγάλο ρεκόρ παραμονής σε ερασιτεχνική κατηγορία. Την σεζόν 2008-09 κερδίζει για δεύτερη φορά στην ιστορία του την άνοδο στην Α' κατηγορία. "Μαύρη σελίδα"  για τον σύλλογο ήταν η προηγούμενη σεζόν 2014-15 οπότε και ο Ιάσονας έμεινε σε αδράνεια. Την σεζόν 2018-19 ο Ιάσονας τερματίζει στην 3η θέση και παίρνει την πολυπόθητη άνοδο για τρίτη φορά στην ιστορία του στην Α' κατηγορία.

Γήπεδο

Ο Ιάσονας από την χρονιά ίδρυσής του (1974) έως σήμερα αγωνίζεται στο Γήπεδο της Άλλης Μεριάς. Κατά καιρούς διετέλεσε προπονητήριο των ακαδημιών του Ολυμπιακού Βόλου.

Ρόστερ 2018-19

Το ρόστερ της ομάδας αποτελείται από τους εξής 26 ποδοσφαιριστές:
Κασιδιανόπουλος Ανδρόνικος, Βαρελόπουλος Νίκος, Σπύρου Βασίλης, Μπέκας Βασίλης,
Κολημήτρας Γιώργος, Πουλάκης Αλέξης, Σιαμέτης Κωνσταντίνος, Σουλάι Σκέλντι,
Χριστοδούλου Αλέξης, Καβουράς Δημήτρης, Τσίγγας Αποστόλης, Τσανιός Αθανάσιος,
Χαρχαλάκης Ρωμανός, Καραδέμητρος Σίμος, Αλτίνης Στάθης, Λουκίδης Χρήστος,
Καλογριάς Σπύρος, Τσονάκης Χρήστος, Κωτούλας Βασίλης, Ζατσάι Άρντι,
Γούσιας Βάϊος, Σουφλάρης Σπύρος, Πέτσης Γεράσιμος, Μακρίδης Μηνάς,
Χριστοδούλου Άγγελος, Παλάσης Πέτρος .
Ζοτ Νεκράσοφ

Βιογραφία

Γεννήθηκε στη Μελιτόπολη στις 8 Ιανουαρίου 1908 (26 Δεκεμβρίου 1907 στο Ιουλιανό ημερολόγιο). Ήταν γιος εργάτη σιδηροδρόμων στη Μελίτοπολη, που βρίσκεται στο ρωσικό κρατίδιο της Ταυρίδας (σημερινή Ουκρανία), και αποφοίτησε ως μεταλλουργικός μηχανικός το 1930 στο Ντνιπροπετρόφσκ. Η ερευνητική του εργασία σχετίζεται με τη θεωρία του κλιβάνου.
Μετά το ξέσπασμα του Β΄ Παγκοσμίου Πολέμου, εκκενώθηκε στο Μαγκνιτόγκορσκ της Ρωσίας. Το 1942 προσλήφθηκε ως αναπληρωτής καθηγητής. Το 1950 έλαβε το διδακτορικό του και από το 1952 έως το 1976 ήταν διευθυντής του Ινστιτούτου. Η έρευνά του στη μεταλλουργία έχει λάβει διεθνή αναγνώριση, καθώς ανακάλυψε μια νέα μεταλλουργική τεχνολογία που λιώνει το σιδηρομετάλλευμα.
Ήταν μέλος επιτροπών και επιστημονικών επιτροπών της Σοβιετικής Ένωσης στη χαλυβουργία και πρόεδρος της Επιτροπής Σιδήρου και Χάλυβα της Οικονομικής Επιτροπής των Ηνωμένων Εθνών για την Ευρώπη στη Γενεύη της Ελβετίας. Έλαβε το Μετάλλιο Λένιν και άλλα βραβεία από τη σοβιετική κυβέρνηση.
Από το 1971 έως το 1978 διετέλεσε διευθυντής του Κέντρου Επιστήμης του Ντνιπροπετρόφσκ υπό τη Σοβιετική Σοσιαλιστική Δημοκρατία της Ουκρανίας. Πέθανε στο Ντνιπροπετρόφσκ και θάφτηκε στο νεκροταφείο Μνημείο Ζέπο Ρόσα στο Ντνιπροπετρόφσκ.
Φίλιππος Β΄ του Νασσάου-Βάιλμπουργκ

Βιογραφία

Ήταν ο πρωτότοκος γιος του Φιλίππου Α΄ κόμη του Νασσάου-Βάιλμπουργκ και της Ελισάβετ του Οίκου Λωρραίνης, κόρης του Φρειδερίκου Α΄ κόμη του Βοντεμόν.
Οδός Φλοριάνσκα

Τοποθεσία

Η Φλοριάνσκα αναφέρεται για πρώτη φορά το 1257 επί χάρτη σχεδίου επέκτασης της πόλεως. Σηματοδοτεί το σημείο εκκίνησης του Βασιλικού Δρόμου στην Κρακοβία, ενώ εκτείνεται με κατεύθυνση από το βορειοδυτικό άκρο της κύριας πλατείας, Ρύνεκ Γκουόβνι, έως το μνημείο της Πύλης Αγίου Φλωριανού, σε απόσταση της τάξεως των 335 μ. Σήμερα, υφίστανται, συνολικά, 51 αριθμημένα κτίρια επί της οδού (έως τον αριθμό 44 ως προς τα ζυγά και τον αριθμό 57 ως προς τα μονά). Οφείλει την ονομασία της στον Άγιο Φλωριανό.
Αριθμός σημαντικών αξιοθέατων και μνημείων, κυρίως κτίρια του αρχιτεκτονικού είδους καμιένιτσα, ευρίσκονται επί της συγκεκριμένης οδούς. Συμπεριλαμβάνονται κτίρια ευρισκόμενα επί του πρώτου μισού της οδού, όπως, ευρισκόμενο επί του αριθμού 1, η Καμιένιτσα ποντ Μουρζύναμι, επί του αριθμού 2, η Καμιένιτσα Μέννιτσα, επί του αριθμού 13, η Καμιένιτσα «Αμέντζινσκα» (επίσης γνωστή ως το Παλάτι της Κμίτα), επί του αριθμού 14, το Ξενοδοχείο Ποντ Ρόζα, ενώ, σε ολίγον μεγαλύτερη απόσταση, το Φαρμακευτικό Μουσείο της Ιατρικής Σχολής του Γιαγκελλόννιου Πανεπιστημίου επί του αριθμού 25, η Οικία του Γιάν Ματέικο επί του αριθμού 41, καθώς και το καφέ Jama Michalika επί του αριθμού 45. Το βορειοδυτικό άκρο της συγκεκριμένης οδού διασχίζει την Πύλη Αγίου Φλωριανού.

Σήμερα, η οδός αποτελεί σημαντικό αξιοθέατο, ενώ η πλειοψηφία των κτιρίων που την πλαισιώνουν φιλοξενούν καταστήματα, εστιατόρια, καφέ, καθώς και άλλες, ανάλογου είδους, επιχειρήσεις. Το 2007, το πολωνικό περιοδικό Wprost κατέταξε την Οδό Φλοριάνσκα ως την τρίτη σημαντικότερη στην Πολωνία, καθώς και ως την πλέον σημαντική στην Κρακοβία, έπειτα από την Οδό Νόβι Σβιάτ της Βαρσοβίας και την Οδό Κρακόβσκιε Πρζέντμιεσιε. Το 2011 και το 2013, τα ενοίκια επί της Οδού Φλοριάνσκα ήσαν τα δεύτερα υψηλότερα στην Πολωνία, με ανώτερά τους, μόνον, εκείνα της Οδού Νόβι Σβιάτ.
Φωσφετάνιο

Με φωτοχημική κυκλοποίηση 2+2

Εναλλακτικά, μπορεί να παραχθεί και με φωτοχημική 2+2 αντίδραση Πατέρνο-Μπούχι (Paternò-Büchi-Reaktion), μεταξύ αιθενίου και μεθυλενοφωσφίνης:

Χημική συμπεριφορά και παράγωγα

To φωσφετάνιο έχει έντονο πυρηνόφιλο χαρακτήρα, λόγω της μεγάλης επιδεκτικότητας πόλωσης του φωσφόρου. Ως οργανοφωσφίνη, παρουσιάζει τις αντίστοιχες ιδιότητες. Συνδυάζει, ταυτόχρονα, τη δυνατότητα του τετραμελούς δακτυλίου για αντιδράσεις κυκλοπροσθήκης. Συνήθως διασπάται ο ένας δεσμός C-P, γιατί είναι ασθενέσθερος από τους δεσμούς C-C, εφόσον

Καταλυτική υδρογόνωση

Με καταλυτική υδρογόνωση σε φωσφετάνιο παράγεται προπυλοφωσφίνη:

Υδραλογόνωση

Με επίδραση υδραλογόνου (ΗΧ) σε φωσφετάνιο παράγεται αλοπροπυλοφωσφίνη:

Ενυδάτωση

Με επίδραση θειικού οξέως σε φωσφετάνιο παράγεται αρχικά ο όξινος θειικός προπυλοφωσφυλεστέρας (CH₃CH₂CH₂PHOSO₃H), που υδρολύεται σχηματίζοντας προπυλυδροξυφωσφίνη:

Διυδροξυλίωση

Με επίδραση υπεροξείδιο του υδρογόνου σε φωσφετάνιο, παρουσία καρβοξυλικών οξέων παράγεται υδροξυ-(3-υδροξυπροπυλο)φωσφίνη:

Αλκοξυλίωση

Με επίδραση αλκοόλης (ROH) σε φωσφετάνιο παράγεται αλκοξυπροπυλοφωσφίνη:
Αγγλική Ομοσπονδία Ράγκμπι Λιγκ

Ιστορία

Ιδρύθηκε αρχικά ως «Βόρεια Ένωση Ράγκμπι» (γνωστή και ως Βόρεια Ένωση) τον Αύγουστο του 1895 από εκπροσώπους των είκοσι ενός συλλόγων της Ομοσπονδίας Ράγκμπι (RFU) στο Τζορτζ Χοτέλ του Χάντερσφιλντ. Το 1922 μετονομάστηκε σε «Βόρεια Ομοσπονδία Ράγκμπι Λιγκ»,, σύμφωνα και με τις αντίστοιχες οργανώσεις στο εξωτερικό, την Αυστραλιανή Ομοσπονδία Ράγκμπι Λιγκ (ARL) και την Ομοσπονδία Ράγκμπι Λιγκ Νέας Ζηλανδίας (NZRL). Τελικά η λέξη «Βόρεια» απαλείφθηκε από την ονομασία της ομοσπονδίας στις αρχές της δεκαετίας του 1980.

Λογότυπο

Το πρώτο λογότυπο που χρησιμοποιήθηκε από την RFL είχε ωοειδές σχήμα, που αντιπροσώπευε την μπάλα με την αναγραφή XIII - The Rugby Football League γύρω από αυτό. Το λογότυπο εμφανίστηκε επίσης στις φανέλες των ομάδων. Στα τέλη της δεκαετίας του 1990 το λογότυπο άλλαξε σε πιο απλοϊκό σχεδιασμό από το παλιό. Είχε σχήμα μπάλας ράγκμπι με τρεις μικρές γραμμές και δύο μακριές, τοποθετημένες σε σχήμα μπάλας ράγκμπι, με την αναγραφή της συντομογραφίας RFL. Το 2017 παρουσιάστηκε ένα νέο λογότυπο, το οποίο περιελάμβανε στοιχεία όπως το κτίριο MyLocal Morrisons του Χάντερσφιλντ, όπου συστάθηκε η ομοσπονδία και η αναγραφή του έτους ίδρυσης.
Φαινόμενο Leidenfrost

Το φαινόμενο Leidenfrost είναι ένα φυσικό φαινόμενο το οποίο παρατηρείται όταν ένα υγρό έρθει σε επαφή με ένα σώμα που είναι εξαιρετικά θερμότερο από το σημείο ζέσης του υγρού. Τότε παράγεται ένα στρώμα ατμού το οποίο αποτρέπει το υγρό από το να βράσει ακαριαία.
Πήρε το όνομά του από τον Johann Gottlob Leidenfrost ο οποίος μελέτησε το φαινόμενο στο A Tract About Some Qualities of Common Water το 1756.
Conquest

Τραγούδια

1. No Return (Box, Bolder, Hensley) - 6:07

2. Imagination (Hensley) - 5:49

3. Feelings (Hensley) - 5:26

4. Fools (Bolder) - 5:03

5. Carry On (Hensley) - 3:57

6. Won't Have to Wait too Long (Box, Bolder, Hensley) - 4:54

7. Out on the Street (Hensley) - 5:57

8. It Ain't Easy (Bolder) - 5:45

Μέλη των Uriah Heep

Το "Conquest" ηχογραφήθηκε από τους εξής μουσικούς:
Τζον Σλόμαν - φωνητικά
Μικ Μποξ - κιθάρα
Κεν Χένσλεϊ - πλήκτρα
Τρέβορ Μπόλντερ - μπάσο
Κρις Σλέιντ - τύμπανα
Ανδρέας Μαθηκολώνης

Βιογραφικά στοιχεία

Ο Ανδρέας Μαθηκολώνης γεννήθηκε στη Λάρνακα το 1949. Ομιλεί, πέρα από την ελληνική, την αγγλική γλώσσα. Σπούδασε νομική και εργάζεται ως δικηγόρος.

Πολιτική διαδρομή

Εκλέχτηκε βουλευτής στις βουλευτικές εκλογές του 1981 στην Εκλογική Περιφέρεια Λάρνακας με τον ΔΗΣΥ. Ωστόσο, τον Φεβρουάριο του 1982 απώλεσε τη βουλευτική έδρα έπειτα από απόφαση του εκλογοδικείου. Στις 2 Φεβρουαρίου 1984 ανακηρύχθηκε εκ νέου βουλευτής ως πρώτος επιλαχών, μετά την απώλεια της βουλευτικής έδρας από τον βουλευτή του ΔΗΣΥ εκλογικής περιφέρεια Λάρνακας Γεώργιου Γεωργίου έπειτα από απόφαση του Ανωτάτου Δικαστηρίου Κύπρου. Επανεξελέγη στις βουλευτικές εκλογές του 1985.
Νισέμι

Η Ναυτική βάση των Η.Π.Α.

Το Πολεμικό Ναυτικό των ΗΠΑ κατασκεύασε μια στρατιωτική βάση την "MUOS" με στόχο την επικοινωνία με τα πλοία (2017), η κεραία φτάνει σε ύψος 252 μέτρα και βρίσκεται στην θέση "37°7'32"N 14°26'11"E". Στις περιοχές αυτές έχει ξεκαθαριστεί απόλυτα, «ο διοικητής των ΗΠΑ έχει την απόλυτη στρατιωτική ευθύνη πάνω στο προσωπικό, τους εξοπλισμούς και τις επιχειρήσεις των ΗΠΑ», με τη μοναδική υποχρέωση «να ενημερώνει από πριν τον Ιταλό διοικητή για κάθε σημαντική δραστηριότητα των ΗΠΑ». Η νέα βάση έφερε πολλές διαμαρτυρίες από τους ακτιβιστές που ισχυρίστηκαν ότι καταστρέφεται το περιβάλλον, ζήτησαν την απαγόρευση της επικοινωνίας ανάμεσα στην βάση και τα πλοία στην Μέση Ανατολή. Οι ισχυρισμοί τους ωστόσο δεν αποδείχτηκαν ποτέ, η νέα εγκατάσταση "MUOS" ήταν αναβάθμιση της παλιότερης και δεν είχε στόχο την επικοινωνία με τα πλοία. Οι κάτοικοι του Νισέμι ισχυρίστηκαν ότι η κυβέρνηση του Σίλβιο Μπερλουσκόνι δεν ζήτησε την γνώμη τους πριν παραχωρήσει στο Ναυτικό των Η.Π.Α. την περιοχή.
Σίμων του Τάραντος

Βιογραφία

Το 1138 απεβίωσε ο δευτερότοκος Τανκρέδος πρίγκιπας του Τάραντος και ο πατέρας του απέδωσε τον τίτλο στον τεταρτότοκο Γουλιέλμο Α'. Το 1144 απεβίωσε ο τριτότοκος Ρογήρος Β' πρίγκιπας της Κάπουα και ο πατέρας του απέδωσε τον τίτλο στον Γουλιέλμο Α' και ταυτόχρονα απέδωσε τον τίτλο του πρίγκιπα του Τάραντος στον Σίμωνα. Το 1154 απεβίωσε ο ίδιος ο Ρογήρος Β' και ο μόνος επιζών υιός του ήταν ο Γουλιέλμος Α΄ που τον διαδέχθηκε ως βασιλιάς της Σικελίας. Τρία έτη μετά απέσπασε το πριγκιπάτο του Τάραντος από τον Σίμωνα, με τον ισχυρισμό ότι ήταν ένα πολύ σημαντικό φέουδο για να ανήκει σε έναν νόθο και το απέδωσε στον δικό του  τρίτο υιό Γουλιέλμο Β'. Ο Σίμων κρατούσε κακία γι' αυτό και όταν ο Ματθαίος Μπονέλιους εξεγέρθηκε στο Παλέρμο, έδωσε την αρχηγία της στάσης στον Σίμωνα.
Μαζί με τον ανιψιό του Τανκρέδο, νόθο υιό του πρωτότοκου Ρογήρου Γ' εισέβαλε στο ανάκτορο το 1161. Κράτησαν την οικογένεια του Γουλιέλμου Α' και σφαγίασαν τους μουσουλμάνους. Οι δύο νόθοι υποστήριζαν την άνοδο στο θρόνο του Ρογήρου Δ', πρώτου υιού του βασιλιά, αλλά ο λαός ζήτησε να στεφθεί ο Σίμων. Η εξέγερση όμως αποδυναμώθηκε και οι δύο εξεγερθέντες αναγκάσθηκαν να ελευθερώσουν τον Γουλιέλμο Α' και να καταφύγουν στα κάστρα τους. Ο βασιλιάς έδωσε συγχώρεση με τον όρο του να εξορισθούν, έτσι ο Σίμων έφυγε από τη Σικελία. Όταν το 1166 απεβίωσε ο Γουλιέλμος Α', ο Σίμων φοβήθηκε να αναλάβει τη βασιλεία. Ο Ερρίκος κόμης του Μοντεσκαλιόζο, αδελφός της Μαργαρίτας Χιμένες, της συζύγου του Γουλιέλμου Α', κατέλαβε τα εδάφη του Σίμωνα.
Ριγανόκαμπος Πάτρας

Ο Ριγανόκαμπος είναι περιοχή της Πάτρας, ευρισκόμενη ανατολικά της πόλης, στις δυτικές παρυφές του Παναχαϊκού όρους.

Τοποθεσία

Ο Ριγανόκαμπος περιβάλλεται από τους οικισμούς -προάστια της Πάτρας- του Ρωμανού, της Ελεκίστρας, της Καρυάς, του Νέου Σουλίου, καθώς και από τις συνοικίες της Περιβόλας, της Εγλυκάδας και του Λυκοχορού. Επιπλέον, κοντά στην περιοχή βρίσκονται οι εγκαταστάσεις της οινοποιίας Αχάια Κλάους καθώς και ένα στρατόπεδο (παράρτημα του ΚΕ.Τ.Χ. Πάτρας), στο οποίο υπάρχουν αποθήκες με πυρομαχικά. Από το δυτικό μέρος του Ριγανόκαμπου διέρχεται η Περιμετρική Οδός Πατρών.

Ονομασία

Εικάζεται ότι η ονομασία του είναι φυτωνυμικό, ότι στην περιοχή δηλ. εφύετο ρίγανη με αποτέλεσμα να πάρει την ονομασία "Ριγανόκαμπος".

Ιστορία

Στην περιοχή κατά την βυζαντινή περίοδο υπήρχε ο σταυροπηγιακός ναός αφιερωμένος στην Αγία Ειρήνη, που είχε χτιστεί για να φιλοξενήσει το λείψανο της αγίας. Η Αγία Ειρήνη είχε μαρτυρήσει στη Μαγεδώ της Περσίας τον 4ο αιώνα και το λείψανό της φυγαδεύτηκε την περίοδο της Φραγκοκρατίας, για να καταλήξει τελικά στην Πάτρα. 
Στις 5 Μαρτίου 1231 ο Λατίνος Αρχιεπίσκοπος Πάτρας Αντέλμος υπεξαίρεσε και μετέφερε από την Πάτρα στη Δύση πολλά ιερά κειμήλια, ανάμεσα στα οποία και το ιερό λείψανο της Αγίας Ειρήνης, κάνοντάς το δώρο στο μοναστήρι του Hautecombe στην Σαβοΐα της Ιταλίας. Το λείψανο της Αγίας Ειρήνης επιστράφηκε στις 5 Οκτωβρίου 2002 και φυλάσσεται σήμερα στο ναό της Αγίας Ειρήνης στο Ριγανόκαμπο. Ο εν λόγω ναός βρίσκεται χτισμένος στην τοποθεσία όπου βρισκόταν ο παλιός.
Φοιτίες

Οι Φοιτίες (αρχ.ελλ.Φοιτίαι) ήταν αρχαία ελληνική πόλη της Ακαρνανίας. Ήταν μέλος της Ακαρνανικής Συμπολιτείας. Κατείχε δύο ακροπόλεις και τείχη 2,8 χιλιομέτρων με 18 πύργους.